דן אלבו

דן אלבו (נולד ב-30 באפריל 1956) הוא משורר והיסטוריון, פרסם שבעה ספרי שירה: "הערות אחדות על השקט", "שובו של אשל רוד אל הפיגורטיב", "בוא", "כי כן", "שמונה עשרה", "הקצה שאין מאחוריו דבר", "איל".

ביוגרפיה
השלים את לימודיו התיכוניים בגבעת ושינגטון בשנת 1973. בשירותו הצבאי שירת כחובש בחיל רפואה. למד מדע המדינה ויחסים בינלאומיים לתואר ראשון ומדע המדינה לתואר שני באוניברסיטה העברית בירושלים והיסטוריה לתואר שלישי באוניברסיטת בר-אילן.

בסוף שנות ה-80,היה כתב לענייני אדריכלות בעיתון "כל העיר" בירושלים.

בתחום הפרוזה, אלבו פרסם סיפורים קצרים בכתב העת מאזניים. פרסם מאמרים ומסות וכן מאמרי ביקורת בתחום הספרות. כמו כן בשני הבלוגים האישיים שלו: "חצי קולמוס" באתר "בננות" ו"פרדס הסברסים" באתר "רשימות".

אלבו ייסד וערך את כתב העת שֶלֶם בתחילת שנות ה-90 של המאה ה-20. כמו כן ערך את האנתולוגיה הביוגרפית שירת מרים על שירת מירי בן-שמחון.

שלושה מן השירים בספרו "הקצה שאין מאחוריו דבר": "הייתי אז ילד", "חייו של אסקלפוס" ו"טכניקה פואטית" הולחנו על ידי המלחין טל קלמפרר מהאקדמיה למוסיקה בירושלים, והושרו על ידי זמרת הסופרן אפרת וולפסון בקונצרט שנערך ב-17 יוני 2015, בקונסרבטוריון האקדמיה, בירושלים. השיר "תל אביב, עוד לא חורף" מתוך ספרו "הערות אחדות על השקט" הולחן בסגנון ג'אז ובוצע על ידי הזמר ארז הלוי ולהקתו "לחם" בראשית שנות ה-90.

תרגם מצרפתית בין היתר, שתי מסות של הפילוסוף הצרפתי רולאן בארת "על שבעה תצלומים מתוך המודל של "אמא קוראז'"
ו"דידרו, ברכט, אייזנשטיין" (מסה), התרגומים ראו אור ב"ספר ברכט" בכתב העת לספרות ומחשבה רדיקלית, מִטַּעַם בעריכתו של המשורר יצחק לאור. כמו כן, תרגם מצרפתית לעברית משירי המשורר הצרפתי מישל וולבק.

בין השנים 2013–2017 אלבו השתתף בהפקת סרט על חייה ושירתה של המשוררת מירי בן שמחון, כתסריטאי של הסרט עם הבמאים: דוד בוגנים וישראל וינקלר.

אלבו הוא צאצא לפילוסוף רבי יוסף אלבו, בעל "ספר העיקרים". אשר השתתף בוויכוח טורטוסה Tortosa, שהתנהל בין יהודים ונוצרים, בשנים 1413-1414.

ספריו
 הערות אחדות על השקט, שירים, ספרית פועלים, 1991
 שובו של אשל רוד אל הפיגורטיבי, שירים, ספרית פועלים, 1996
 כי כן, הוצאת גוונים, שירים, 1999
 בֹא, הוצאת הקיבוץ המאוחד, שירים, 2000
 שמונה עשרה, הוצאת שלם, שירים, 2006
 שירת מרים, אנתולוגיה ביוגרפית על שירת מירי בן-שמחון, הוצאת כרמל, 2010
 הקצה שאין מאחוריו דבר, שירים, הוצאת כרמל, 2013
 אַיִל, שירים, הוצאת כרמל, 2019

 על יצירתו 
על "הערות אחדות על השקט"
 בת-ציון, אלה. על השקט, התשוקה ועלי הזית המכסיפים. מרפסת: קונטרסים לשירה, חוב' ז' (1992), עמ' 13.
 רוזנפלד, ברכה. מקהלת השקט. עיתון 77, שנה טו', גיליון 142–143, נובמבר-דצמבר 1991, עמ' 10.
 שרון, אן-מרי. ג'רוזלם פוסט <מאמר ביקורת> על הערות אחדות על השקט וכתבת דיוקן, אוקטובר 1991.
 ישראל מושקוביץ. קול הדממה. הד הקריות, עמ' 38, אוקטובר 1991.

על "שובו של אשל רוד אל הפיגורטיבי"
 בזיז, אורנא. הקשב האפשרי. מאזנים, כרך ע"ג, גל' 9 (1999), עמ' 54–55.

על "בֹּא"
 שתל, שמואל. בין אמזלג לשלוש, בדרך לנוה צדק. עיתון 77, גל' 264 (2002), עמ' 13.


על "שירת מרים"
 ויג, שושנה. חיפוש אחר מילים מדויקות. מאזנים, כרך פ"ד, גל' 5–6 (שבט תשע"א, ינואר 2011), עמ' 91–92.


 שחורי, דפנה. תוף מרים. ישראל היום, שישבת, כ"ו באב תש"ע, 6 באוגוסט 2010, עמ' 46.
 קליין, אדלינה. על "שירת מרים" באתר אימגו. מיום 15 באוגוסט 2010.

על "הקצה שאין מאחוריו דבר"

 אלישע, גבריאלה. הקצה שיש מאחוריו הרבה: על ספר השירים החדש של דן אלבו, עבודת השירה של גבריאלה אלישע. מיום 6 בנובמבר 2013.
 רוזנפלד, ברכה. לוכד הרגעים, על הקצה שאין מאחוריו דבר, גג, גיליון 34 דצמבר 2014, עמ' 156–158.
 ארצי, ציפי. הקצה שאין מאחוריו דבר. ספרים חדשים <מקוון>, 3 בספטמבר 2013.

על "איל"

 דורון בראונשטיין, פואטיקה בעלת יסודות בודהיסטיים, באתר סלונט, 02 בדצמבר 2019

 אנתולוגיות 
בין היתר, השתתף באנתולוגיות הבאות:
 מלים על פי תהום, עורך אדיר כהן, הוצאת ידיעות אחרונות, 1996
 הרחובות ממריאים לאט, עורך זיסי סתוי, הוצאת ידיעות אחרונות, 1999
 יובל לעתון 77, עורך יעקב בסר, גיליון 200, תשרי תשנ"ז, 1996
 מאה יוצרים- מאה שנים, אסופת יצירות עבריות במזרח במאה העשרים, עורך סמי שלום שטרית, הוצאת בימת קדם לספרות, תל אביב, 1999, כרך ג, שישה שירים.
 ספר הציטטות היהודי הגדול, עורך אדיר כהן, הוצאת כנרת, 2003
 שירים ננו-פואטיים, מינימטר על מטר, הוצאת אף, 2012

קישורים חיצוניים





 על הספר של דן אלבו: שובו של אשל רוד אל הפיגורטיבי

 מבחנו של אלוקים, מאמר על עקדת יצחק. 
 תפילת רבקה, מאמר פרשני אטימולוגי על תפילת רבקה.  

 דן אלבו באנתולוגיה מקוונת לשירה עברית, באתר של נילי דגן
 אתר ליריקה, דן אלבו: שלושה שירים
 דן אלבו במדור "משורר באור" שהוקדש למשורר באתר של נילי דגן

 גבריאלה, אלישע. הקצה שיש מאחוריו הרבה: על ספר השירים החדש של דן אלבו

 שיר אחד – דן אלבו - עיתון מגפון, חמישה שירים בפינת השירה של מיא שם-אור"
 ברכה רוזנפלד. לוכד הרגעים / על ספרו של דן אלבו "הקצה שאין מאחוריו דבר", בחיה רעה-מדור הספרות של מגפון, בעריכת מיא שם-אור
 שלושה שירים - דן אלבו- כתב העת "נתיבים", בעריכת נעמה ארז ושמעון רוזנברג
 כתבת דיוקן וראיון, במגזין "חיים אחרים", גל' נובמבר 2015.

קטגוריה:סופרים ישראלים
קטגוריה:משוררים ישראלים
קטגוריה:משוררים כותבי עברית
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1956